CELEX: 32017D0464
Language: bg
Date: 2017-03-07 00:00:00
Title: Решение (ОВППС) 2017/464 на Комитета по политика и сигурност от 7 март 2017 година за назначаване на командващ операцията на ЕС за военната операция на Европейския съюз в Босна и Херцеговина и за отмяна на Решение BiH/21/2014 (BiH/24/2017)

17.3.2017   
            
            
               BG
            
            
               Официален вестник на Европейския съюз
            
            
               L 72/70
            
         РЕШЕНИЕ (ОВППС) 2017/464 НА КОМИТЕТА ПО ПОЛИТИКА И СИГУРНОСТ
   от 7 март 2017 година
   за назначаване на командващ операцията на ЕС за военната операция на Европейския съюз в Босна и Херцеговина и за отмяна на Решение BiH/21/2014 (BiH/24/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2004/570/ОВППС Съветът упълномощи Комитета по политика и сигурност (КПС) да взема съответните решения за назначаването на командващ операцията на ЕС.
            
         
               (2)
            
            
               На 18 март 2014 г. КПС прие Решение BiH/21/2014 (2) за назначаване на заместник върховен командващ обединените сили в Европа генерал сър Adrian BRADSHAW за командващ операцията на ЕС за военната операция на Европейския съюз в Босна и Херцеговина.
            
         
               (3)
            
            
               НАТО реши да назначи генерал-лейтенант сър James EVERARD за заместник върховен командващ обединените сили в Европа на мястото на генерал сър Adrian BRADSHAW. Назначението на генерал-лейтенант сър James EVERARD започва от 28 март 2017 г. Генерал-лейтенант сър James EVERARD следва също да замени, считано от същата дата, генерал сър Adrian BRADSHAW в качеството му на командващ операцията на ЕС за военната операция на Европейския съюз в Босна и Херцеговина.
            
         
               (4)
            
            
               Поради това Решение BiH/21/2014 следва да бъде отменено.
            
         
               (5)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
            
         
               (6)
            
            
               На 12 и 13 декември 2002 г. Европейският съвет от Копенхаген прие декларация, в която се казва, че договореностите „Берлин плюс“ и тяхното изпълнение ще се прилагат само за онези държави членки на Съюза, които са също или членки на НАТО, или страни по инициативата „Партньорство за мир“ и които впоследствие са сключили двустранни споразумения за сигурност с НАТО,
            
         ПРИЕ НАСТОЯЩОТО РЕШЕНИЕ:
   Член 1
   Генерал-лейтенант сър James EVERARD се назначава за командващ операцията на ЕС за военната операция на Европейския съюз в Босна и Херцеговина, считано от 28 март 2017 г.
   Член 2
   Решение BiH/21/2014 се отменя.
   Член 3
   Настоящото решение влиза в сила на 28 март 2017 г.
   
      Съставено в Брюксел на 7 март 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 252, 28.7.2004 г., стр. 10.
   
      (2)  Решение BiH/21/2014 на Комитета по политика и сигурност от 18 март 2014 г. за назначаване на командващия операцията на ЕС за военната операция на Европейския съюз в Босна и Херцеговина и отмяна на Решение BiH/17/2011 (ОВ L 95, 29.3.2014 г., стр. 29).